*****

ΚΑΝΟΝΙΣΜΟΣ (ΕΟΚ) αριθ. 2735/89 ΤΗΣ ΕΠΙΤΡΟΠΗΣ

της 8ης Σεπτεμβρίου 1989

για την τροποποίηση του κανονισμού (ΕΟΚ) αριθ. 2776/88 για τα στοιχεία που πρέπει να διαβιβάζουν τα κράτη μέλη για την ανάληψη των δαπανών που χρηματοδοτούνται στα πλαίσια του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2), και ιδίως τα άρθρα 4 και 5,

Εκτιμώντας:

ότι ο κανονισμός (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (3), ορίζει στο άρθρο 1 ότι τα προϊόντα που τίθενται στη διάθεση ορισμένων οργανισμών προέρχονται από τα αποθέματα παρέμβασης· ότι, λαμβάνοντας υπόψη το στενό δεσμό με τα μέτρα παρέμβασης που έχουν σαν αποτέλεσμα την αγορά και την αποθεματοποίηση, είναι αναγκαίο οι λεπτομέρειες σύμφωνα με τις οποίες εντάσσεται η χρηματοδότηση των εν λόγω μέτρων στο σύστημα προκαταβολών επί των δαπανών των οποίων έχει αναληφθεί η κάλυψη, να ακολουθούν τα ίδια κριτήρια·

ότι υπάρχει μια αναλογία μεταξύ του κόστους των διαθέσεων των προϊόντων των αποστάξεων που προβλέπονται στο άρθρο 37 και αυτού που προβλέπεται στο άρθρο 40 του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση αγοράς στον αμπελο-οινικό τομέα (4), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (5), και ότι πρέπει κατά συνέπεια να εφαρμόζονται οι ίδιες λεπτομέρειες χρηματοδότησης στο σύστημα των προκαταβολών επί των δαπανών, των οποίων έχει αναληφθεί η κάλυψη όσον αφορά τα σχετικά μέτρα·

ότι είναι αναγκαίο να ορισθεί η περιοδικότητα των υλικών πράξεων που πρέπει να ληφθούν υπόψη για τη δήλωση των δαπανών που αναφέρονται στο άρθρο 4 του κανονισμού (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το ΕΓΤΠΕ, τμήμα Εγγυήσεων (6), όπως τροποποιήθηκε τελευταία από τον κανονισμό (ΕΟΚ) αριθ. 787/89 (7)· ότι πρέπει συνεπώς να τροποποιηθεί ο κανονισμός (ΕΟΚ) αριθ. 2776/88 της Επιτροπής (8)·

ότι τα μέτρα που προβλέπονται στον παρόντα κανονισμό είναι σύμφωνα μετη γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 6 του κανονισμού (ΕΟΚ) αριθ. 2776/88 οι παράγραφοι 1 και 2 αντικαθίστανται από το ακόλουθο κείμενο:

«1. Οι δαπάνες που αναφέρονται στο άρθρο 4 παράγραφος 1 του κανονισμού (ΕΟΚ) αριθ. 1883/78 καθορίζονται σύμφωνα με τις διατάξεις του κανονισμού (ΕΟΚ) αριθ. 3247/81.

Οι δαπάνες που προβλέπονται στην παράγραφο 1, τόσο αυτές που προκύπτουν από την εφαρμογή του κανονισμού (ΕΟΚ) αριθ. 3730/87 του Συμβουλίου (*) όσο και αυτές που αναφέρονται στο άρθρο 37 του κανονισμού (ΕΟΚ) αριθ. 822/87 του Συμβουλίου (**) πρέπει να υπολογίζονται μέσω παραστατικών, βάσει μιας ενιαίας μεθόδου που καθορίζει η Επιτροπή κατ' εφαρμογή του άρθρου 10,

2. Τα ποσά των εν λόγω δαπανών καταλογίζονται από τις υπηρεσίες και τους οργανισμούς πληρωμής κατά τη διάρκεια του μήνα που ακολουθεί εκείνον στον οποίο αναφέρονται οι εν λόγω πράξεις. Οι πράξεις που πρέπει να λαμβάνονται υπόψη στους λογαριασμούς που καταρτίζονται κατά το τέλος ενός μήνα, είναι οι πράξεις εκείνες που πραγματοποιήθηκαν από την έναρξη του οικονομικού έτους μέχρι το τέλος του ιδίου μήνα.

Παρ' όλα αυτά, για τις πράξεις που πραγματοποιούνται κατά τη διάρκεια του μηνός Σεπτεμβρίου, οι δαπάνες καταλογίζονται σε ποσοστό 50 % στο μήνα Οκτώβριο και το υπόλοιπο τμήμα στο μήνα Νοέμβριο.

Τα παραστατικά που αφορούν τις πράξεις αυτές επισυνάπτονται στο φάκελο των στοιχείων που πρέπει να διαβιβαστεί στην Επιτροπή στις 10 Νοεμβρίου και στις 20 Δεκεμβρίου.

(*) ΕΕ αριθ. L 352 της 15. 12. 1987, σ. 1.

(**) ΕΕ αριθ. L 84 της 27. 3. 1987, σ. 1.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Σεπτεμβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 94 της 28. 4. 1970, σ. 13.

(2) ΕΕ αριθ. L 185 της 15. 7. 1988, σ. 1.

(3) ΕΕ αριθ. L 352 της 15. 12. 1987, σ. 1.

(4) ΕΕ αριθ. L 84 της 27. 3. 1987, σ. 1.

(5) ΕΕ αριθ. L 128 της 11. 5. 1989, σ. 31.

(6) ΕΕ αριθ. L 216 της 5. 8. 1978, σ. 1.

(7) ΕΕ αριθ. L 85 της 30. 3. 1989, σ. 1.

(8) ΕΕ αριθ. L 249 της 8. 9. 1988, σ. 9.